Tytuł Artykułu : Pacz yno do przodka,niy do zadka, a bydzie ci lepi
Treść :
Roztomili, tak mi pedziała mojka kamratka Gita: " pacz yno do przodka, niy do zadka, a bydzie ci lepi", jak żech polazła do jei zegrodka na pieczone na łogniu wuszty. a wszyjstko skiż tego, co łona jes jeszcze barziyj wuruchlato jak jo, i coby sie kaj nie wyrobiało- łona jes piyrszo! Bestoż, jak yno kajś poczytała, co we Bytomiu ( we Bytomskich Przedsiębiortwie Komunalnym ) bydom dować piyntoki, za połonczynie swoigo gulika,kery jes przi domu, ze tom kanalizacjom, co jes we cołkim mieście, to gibko tam poleciała. Łona miyszko na Suchej Górze i musiałą być piyrszo. Dziwejcie się, poleciała i zaroski wyłonaczyła, co yno trza i łona wszyjsko mo już srobione!.Pedziała mi, co fio yno chce, tyż może tam lecieć, bo jes jeszcze na to czas. A ze tego połonczynio to som yno same dobre rzecy. Jes po nowymu, ekologicznie, ni etrza se gowy łomać, jak gulik zalywo, bo wszyjstko jes wytegowane do komunalnioka i razym kaś se płynie. No i żodyn nom już nie bydzie godoł, co we naszy zagrodzie, wele naszego domu, leci taki luft, choby fto durś drzistoł! Zgodzom sie, ze tym co mi pedziała Gita : trza patrzeć yno do przodka, to bydzie lepi. Mi sie zdo, co tyż sie sy mno zgodzicie. Przeca na niekerych domowych zegrodkach, guliki som roztojmajntne, popynkane, pamiyntajom starzyków, co już som pod ziymiom. Inkszo moja kamratka - Werka, tyż mo taki stary gulik, co durś jes napełniony i mo ze tym wielgi problym. Musza pedzieć, coby poleciała tak, kaj była Gita. Pozałatwio, połonaczy i tyż bydzie mieć srobione! Za to wele domu bydzie mieć, dziyń w dziyń, yno świeży luft, abo yno bydzie wonieć wusztami ze grilowania .... A nad gowami tych co se tam sednom, bydom se furgały roztomante szmaterloki, pszczoły, ćmiyle abo insze chroboki. Jo to widza, to bydzie radoś ... Paczcie tam jako i byćcie zdrowe ...
szl_Latn pol_Latn szl_Latn